"Ажәлар иахьа ирфо гәаҭатәуп, иржәуа гәаҭатәуп, иаарго гәаҭатәуп. Абри аус ишәахәҭоу еиԥш аус ауртә ҳаҿуп. Иахьа аинспекторцәа уи аус адырулоит. Ателеканал "АБАЗА-ТВ" ала ицо арубрика "Стандарт" алыҵшәақәа бзиоуп. Ачаӡырҭақәа, акрыфарҭақәа, уҳәа агәаҭарақәа ахьыҟаҳҵаз рҿы иҟаз агхақәа дыриашоит. Ауаҩы дышгәарҭо анеиликаалак, иаргьы иус иаҳа ҭакԥхықәрала дазнеиуеит. Иҟоуп аинспекторцәа рхала ианнеиуа ианрыдрымкыло, аха ателехәаԥшра аннеилак даҽакала рхы аадырԥшуеит. Сара сусураҿы иазыӡбаны исымоуп: аиакәым ахьыҟоу иуҵәахыр ҟалаӡом", — ҳәа азгәеиҭеит Саманба.